Document ID: 32004R2083

KOMMISSIONENS FORORDNING (EF) Nr. 2083/2004
af 6. december 2004
om ændring af forordning (EF) nr. 1432/94 og (EF) nr. 1458/2003 om gennemførelsesbestemmelser for ordningen med eksportlicenser for svinekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), særlig artikel 8, stk. 2, og artikel 11, stk. 1,
under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev opstillet som resultat af forhandlingerne i forbindelse med artikel XXIV, stk. 6, i GATT (2), særlig artikel 1, og
ud fra følgende betragtninger:
(1)
For at forenkle forvaltningen af importkontingenterne og gøre det muligt at behandle dem ved hjælp af edb bør der fastsættes en reference i form af et løbenummer for hvert kontingent i Kommissionens forordning (EF) nr. 1432/94 af 22. juni 1994 om gennemførelsesbestemmelser for svinekød til den importordning, der er fastsat i Rådets forordning (EF) nr. 774/94 om åbning og forvaltning af en række EF- toldkontingenter for svinekød, fjerkrækød og visse andre landbrugsprodukter (3) og i Kommissionens forordning (EF) nr. 1458/2003 af 18. august 2003 om åbning og forvaltning af toldkontingenter for svinekødsprodukter (4).
(2)
Forordning (EF) nr. 1432/94 og (EF) nr. 1458/2003 bør ændres i overensstemmelse hermed.
(3)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
I forordning (EF) nr. 1432/94 foretages følgende ændringer:
1)
Artikel 3, litra b), første punktum, affattes således:
»b)
licensansøgningen skal påføres løbenummer og kan omfatte produkter henhørende under de to forskellige KN-koder og med oprindelse i et enkelt land;«.
2)
Bilagene erstattes af teksten i bilag I til nærværende forordning.
Artikel 2
Bilag I-IV til forordning (EF) nr. 1458/2003 erstattes af teksten i bilag II til nærværende forordning.
Artikel 3
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. december 2004.

Labels: 3
17